《赠笔工安伋》
宋代·吕本中

昔人三年学屠龙，技成不试身已穷。安生不愿洴澼封，嗜好乃与屠龙同。

使世淬砺磨其锋，侧出逆曳求新功。伋也中立无适从，随所欲用吾能供。

歙溪孕石南山松，四方万里时一逢。病夫乍闲百念空，败毫破管尘埃蒙。

明窗净几聊从容，眼无列宿罗心胸。使汝得见文章公，展卷略书吾已慵。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。